荷花
作者：秦觀
朝代：宋

paragraphs: 方塘收雨脚，落日半遥岑。
芙蕖浄娟娟，麗服撫翠衾。
無言意自遠，欲渡秋水深。
緬懷平生人，對此詎可尋。
弄芳惜晼晚，酒至誰與斟。
天涯有歸雲，聊寄相思心。
心開獲清賞，芙蕖一何綺。
美人艷新妝，斂袂照秋水。
端如蕩子妻，顧自良家子。
黄金選燕趙，搖落對江沚。
薄暮風雨來，獨立淚如洗。
望君君詎知，傾宮定誰似。